Publication: Magyar Közlöny
Issue: MK-2010-201 (Year: 2010, Number: 201)
Era: contemporary
Section: A társasházakról szóló 2003. évi CXXXIII. törvény (a továbbiakban: Tt.) 17. § helyébe a következõ rendelkezés lép:
Paragraph Index: 713

14. § A Tt. 51/A. §-a és az azt megelõzõ alcím helyébe a következõ rendelkezés és alcím lép, valamint a Tt. a következõ 51/B. §-sal egészül ki: „A gazdasági ellenõrzést segítõ személy 51/A. § (1) Ha a közösség éves pénzforgalma meghaladja a húszmillió forintot vagy az alapító okirat szerint külön tulajdonban lévõ lakások és nem lakás céljára szolgáló helyiségek száma meghaladja az ötvenet, a számvizsgáló bizottság, illetõleg az ellenõrzési jogkör gyakorlója (a továbbiakban együtt: számvizsgáló bizottság) feladatellátásának segítésére – a számviteli szabályok szerinti könyvvezetés és beszámoló alapján elkészített éves elszámolás és a következõ évi költségvetési javaslat elõ zetes vizsgálatára és véleményezésére – gazdasági ellenõrzést segítõ személyt kell igénybe venni. Gazdasági ellenõrzést segítõ személy a számvitelrõl szóló törvény szerinti könyvviteli szolgáltatás végzésére jogosult szolgáltató vagy okleveles könyvvizsgálói képesítéssel rendelkezõ és regisztrált személy lehet.

Source: https://magyarkozlony.hu/hivatalos-lapok/98f0562b29fc87f068413a2a44206432ef7e3904/dokumentumok/86c159a654f4e11302131d8ff05380563e723552/letoltes